Our Kind of Traitor (film)

***Our Kind of Traitor*** er en britisk spion-thriller fra 2016 regissert av Susanna White, etter et manus skrevet av Hossein Amini. Filmen er basert på John le Carré sin roman En forræder etter vårt hjerte, publisert i 2010. Hovedrollene spilles blant annet av Ewan McGregor, Naomie Harris, Stellan Skarsgård, Damian Lewis og Alicia von Rittberg. Filmen ble sluppet i Storbritannia den 13. mai 2016.

## Handling
I en operasjon for å hvitvaske penger oppretter «the prince» – som er lederen for en russisk mafia – en ny bank i London, og får en rekke oligarker til å gi bank-kontoene deres til ham. Men den første oligarken og familien hans blir kort tid senere myrdet av en leiemorder med blå øyne. Mens han er på ferie i Marokko sammen med sin kone Gail, innleder Perry MacKendrick et vennskap med den russiske Dima. Han inviterer MacKendrick-familien til datterens bursdag, hvor Dima gir Perry en USB-minnepinne som knytter en rekke korrupte britiske politikere og forretningsmenn direktee til den russiske mafiaen. I frykt for livet sitt ber han Perry om å overlevere denne informasjonen til Secret Intelligence Service.

Perry gir minnepinnen videre til MI6-agenten Hector, og Dimas informasjon gjør det mulig for Hector og hans overordnede Billy å være vitne til et møte mellom "the prince" og den korrupte politikeren Aubrey Longrigg. Fordi Hector bærer nag til Longrigg (i den tro at Longrigg hadde tipset politiet om sønnens narkotika-handel) nekter Billy å godkjenne videre etterforskning. Til tross for dette rekrutterer Hector likevel MacKendrick-familien til å iscenesette et tilfeldig møte med Dima i Frankrike. Der oppgir Dima navnene på klientene sine, og bekrefter at hver av dem har mottatt 5 millioner pund for sin støtte til den nye kriminelle banken. Longrigg skal ha mottatt 20 millioner pund.

Dima nekter imidlertid å oppgi bankkonto-numrene, før han og familien har fått asyl i London. Emilio, prinsens rådgiver, mistenker snart MacKendrick-familien for å spionere på dem, og får sin håndlanger Niki til å skremme dem. Men Perry griper inn når den blå-øyde leiemorderen slår en kvinne. Gail blir rørt av ektemannens beskyttende holdning, og forholdet deres, som hadde vært anspent etter Perrys affære med en student, blir bedre. Gail lykkes med å hente Dimas kone og barn, og Perry bringer Dima i sikkerhet. Idet familien er i ferd med å gå om bord på et charterfly tilbake til London, ringer Billy til Hector med nyheten om at Longrigg har overbevist det britiske Home Office om å nekte Dima og familien asyl.

MacKendrick-familien nekter derfor å forlate Dima og familien hans. I London klarer Hector etter hvert å overbevise det britiske finansdepartementet om at prinsens bank faktisk et skalkeskjul for å hvitvaske penger fra  den russiske mafiaen i London. For at Dima og familien hans skal få asyl i England, må Hector først oppgi kontonumrene og navnene til alle de korrupte britiske politikerne og bank-folkene som skal være involvert. Men den eneste som sitter på all denne informasjonen er Dima.

Det inngås en avtale om å sende Dima til London med helikopter, og at familien hans får komme etter når informasjonen er bekreftet. Perry melder seg frivillig til å reise sammen me ham. Men helikopteret eksploderer kort tid senere over De franske Alpene, og dreper Dima. Deretter åpner mafia-banken i London, med massiv fortjeneste. Longrigg blir deretter annonsert som ny handels- og industriminister i Storbritannia. Dimas familie får deretter asyl, arrangert av Hector som kompensasjon for at Dima ble myrdet. Perry gir Hector en gave fra Dima, en utsmykket pistol som "the prince" opprinnelig hadde gitt Dima. Men Hector oppdager snart papirer adressert til ham fra Dima, gjemt i pistolkammeret, som avslører navnene og kontonumrene til alle de korrupte britene.

## Skuespillere
* Ewan McGregor som Perry MacKendrick
* Stellan Skarsgård som Dima
* Naomie Harris som Gail MacKendrick
* Damian Lewis som Hector
* Saskia Reeves som Tamara
* Khalid Abdalla som Luke
* Velibor Topić som Emilio Del Oro
* Alicia von Rittberg som Natasha
* Mark Gatiss som Billy Matlock
* Mark Stanley som Ollie
* Jeremy Northam som Aubrey Longrigg
* Grigoriy Dobrygin som The Prince
* Marek Oravec som Andrei
* Pawel Szajda som en leiemorder med blå øyne.
* Alec Utgoff som Niki

## Referanser


## Eksterne lenker
*